በእውነት አልረባም! አልጋ ሲሏቸው አመድ ለሚሉ ሴቶች፣ በአለንጋ ጣቶቼ አልጋ አንጣፊ ሆኜ ልቅር? ቆይ አብሬአቸው የነበሩ ሴቶች ሁሉ እየደወሉ፤ ‹ግርምሽዬ የምትሰራው ቁርስ እንዴት እንደናፈቀኝ፤› ‹ግርምሽዬ እንክብካቤህን እኮ ስወደው!›፤ ‹ግርምሽዬ ምን እንደናፈቀኝ ታውቃለህ? አልጋ ላይ ተኝቼ አሪፍ ቱና ፍርፍር ሰርተህልኝ ከበላሁ በኋላ ድምጽህን ከፍ አድርገህ የሚያሥቅ መጽሐፍ ስታነብልኝ›፤ ‹ግርምሽዬ እንትንህ እንዴት እንደናፈቀኝ......ግርምሽዬ……ግርምሽዬ› እያሉ ሲሟዘዙብኝ እንዴት እኔ እንደማልናፍቃቸው አልተረዳሁም? እውነት አንድ ቀን እንኳን ግርምሽዬ ናፈቅከኝ ብለውኝ እኮ አያውቁም! ለነገሩ የዘመኑ ሰው ወጥ ሠሪዋ ትዝ የምትለው፤ የሆቴሉ ምግብ ከተበላሸ በኋላ ነዉ፡፡
